Ыбырай Алтынсарин атындағы Ұлттық білім академиясы

Ы. Алтынсарин атындағы Ұлттық білім академиясы — Қазақстан Республикасының жетекші ғылыми-педагогикалық орталықтарының бірі. Қазақтың аса көрнекті ағартушы-педагогы Ыбырай Алтынсариннің есімі берілген. Қазақстанның білім беру жүйесін дамыту стратегиясына сәйкес Академияның негізгі міндеттері болып табылады: * білім беру саласындағы ғылыми зерттеулердің нәтижелілігін арттыру; * психологиялық-педагогикалық зерттеулердің нәтижелерін білім берудің нақты тәжірибесіне енгізуді үйлестіру; * білім берудің барлық деңгейлерінің нормативтік құқықтық базасын әзірлеуді үйлестіру; * педагогикалық білім берудің теориясы мен тәжірибесін дамытуға ықпал ету; * үздік отандық және әлемдік педагогикалық тәжірибені жинақтау, трансформациялау және тираждау; * Назарбаев Зияткерлік мектептерінің, Назарбаев Университетінің және "Кәсіпқор" холдингінің тәжірибесін зерделеу, бейімдеу және трансляциялау. Бағыттары: * Білім беру саясаты мен философиясын теориялық-әдіснамалық қамтамасыз ету. * Білім берудің барлық деңгейлерінің интеграциясы мен сабақтастығын ғылыми-әдістемелік қамтамасыз ету. * Білім беру практикасын жаңарту процесін оқу-әдістемелік қамтамасыз ету. * Білім берудің теориясы мен практикасын дамытуды ақпараттық-аналитикалық қамтамасыз ету. Академия 3 ғылыми журнал шығарады: «12 жылдық білім беру», «Қазақстан кәсіпкері», «Білім» . Тарихы 1921 жылы Орынбор қаласында Ахмет Байтұрсынұлының басқаруымен Академиялық орталық ашылды. 1932–1933 жылы Ғылыми-әдістемелік кабинет, Педагогикалық ғылыми-зерттеу институты болып қайта құрылды. 1966 жылы Педагогикалық ғылыми-зерттеу институтына Ыбырай Алтынсарин есімі берілді. 1998 жылы Қазақ білім проблемалары институты Ы. Алтынсарин атындағы Қазақ білім академиясы болып өзгерді. 2008 жылы «Ы. Алтынсарин атындағы Ұлттық білім академиясы» республикалық мемлекеттік қазыналық кәсіпорны құрылды. 2020 жылғы 30 желтоқсандағы Қазақстан Республикасы Үкіметінің №951 қаулысымен «Ы. Алтынсарин атындағы Ұлттық білім академиясы» шаруашылық жүргізу құқығындағы республикалық мемлекеттік кәсіпорны болып қайта ұйымдастырылды. Құрылымы Орта білім мазмұны институты: * Дидактика зертханасы * Қазақ филологиясы зертханасы * Қоғамдық-гуманитарлық ғылымдар зертханасы * Жаратылыстану-математика бағыты пәндері және STEM-технология зертханасы * Көптілді білім беру зертханасы * Мектепалды даярлық және бастауыш білім беру зертханасы * Жалпы даму пәндері зертханасы * Білім беру мазмұнын әзірлеу зертханасы Орталықтар: * Үздіксіз педагогикалық білім беру орталығы * Білім беруді цифрландыруды дамыту орталығы * Стратегия және талдау орталығы * Қоғаммен байланыс орталығы * Кәсіби бағдарлау және адами капиталды дамыту орталығы * Тәрбие теориясы және әдістемесі орталығы * Ғылыми-әдістемелік сүйемелдеу орталығы * Инклюзивті білім беру орталығы * Педагогикалық квалиметрия орталығы * Ауыл мектептерін және шағын жинақты мектептерді дамыту орталығы Әкімшілік басқару департаменті: * Персоналды басқару және құқықтық қамтамасыз ету қызметі * Ақпараттық-техникалық қамтамасыз ету және құжат айналымы бөлімі * Шаруашылық және полиграфиялық қызмет бөлімі * Қаржы-экономикалық департаменті * Бухгалтерлік есеп және есептілік бөлімі * Экономикалық жоспарлау және қаржылық талдау бөлімі * Мемлекеттік сатып алу бөлімі Дереккөздер Сыртқы сілтемелер * [http://www.enu.kz/info/okigalar/24135/]